Der er i alt tre dommere og seks nævninge i sagen. For at dømme den tiltalte, skal to dommere og fire nævninge være enige. Fire af nævningene mente at den 16-årige skulle dømmes for manddrab, som han var tiltalt for, men de tre dommere i sagen mente alle, at den 16-årige skulle dømmes for vold med døden til følge. Den 16-årige har allerede erkendt at have været i slagsmål med Henrik Bjerremand Kristensen. Det faktum, at drengen efter sin udåd havde brugt sin mobiltelefon til at optage en video af den døende mand og senere vist de grusomme billeder frem for sine venner, tillagde retten ikke den store betydning, oplyste retsformanden ifølge Ritzau. Strafudmålingen finder sted nu. På grund af sin unge alder kan den 16-årige højest idømmes otte års fængsel.

Referat:
Den nu 16-årige, der var tiltalt for drabet på Henrik Bjerremand Kristensen, er netop blevet dømt for vold med døden til følge.